钦定古今图书集成/明伦汇编/氏族典/第209卷 > 曹钦程
## 钦定古今图书集成/明伦汇编/氏族典/第209卷 > 曹钦程

按《明外史曹钦程传》：“钦程，江西德化人。举进士，授吴
江知县，赃污狼藉，以淫刑博强项声。巡抚周起元劾
之，贬秩，改顺天教授，调国子助教。谄附汪文言，得为
工部主事。文言败，钦程力挤之。由座主冯铨父事魏
忠贤，为十狗之一。钦程于群小中尢无耻，每骄众人，
以忠贤亲己，督陵工，贪恣弥甚。给事中杨所修缘忠”
贤力荐其贤，遂由员外郎擢太仆少卿，后忠贤亦厌
之。六年为给事中潘士开所劾，忠贤责以败群，削其
籍。忠贤诛，言官交劾，下狱论死。居交结近侍首等。久
之，家人不复馈食，钦程乃掠他囚馀食，日醉饱。李自
成陷京师，钦程首破狱出降。自成败，随之西走，不知
所终。福王时，定《从贼案》，钦程复列首等。